stanford-oval/wikipedia huggingface dataset:
Uinti
Uinnin riskit > Mikrobit ja infektiot

Veden laadusta ja tyypistä riippuen vedessä voi elää bakteereja, parasiitteja, sieniä ja viruksia, jotka saattavat aiheuttaa ihmisille infektioita. Suomen vesistöissä kasvaa usein myrkyllisiä sinileväbakteereja, jotka voivat aiheuttaa uimareille iho- ja keuhko-oireita.
Uinnin riskit > Vaaralliset vesieliöt

Vedessä elää monenlaisia ihmiselle vaarallisia tai haitallisia eläimiä. Tällaisia eläimiä ovat muun muassa rauskut, meduusat, merisiilit, sähköankeriaat, hait, käärmeet ja ravut. Suomessa ei kuitenkaan ole vaaraa kuin korkeintaan ankeriaista, ravuista ja käärmeistä. Näitäkin lajeja tapaa vain harvoin. Suomessa elää vain yksi meduusalaji: korvameduusa, eikä senkään pistos kuin korkeintaan nipistä.
Uinnin riskit > Vesiolosuhteet

Virtaukset luonnonvesistöissä saattavat vetää uimarin pinnan alle ja johtaa hukkumiseen. Suomen olosuhteissa kylmässä vedessä pitkään oleileminen voi johtaa hypotermiaan. Vesi heijastaa auringonvaloa ja voi johtaa suojaamattoman ihon palamiseen auringossa. Vammautumisriski on suuri sukellettaessa tuntemattomaan veteen, jolloin uimarin kaularanka voi vaurioitua pään osuessa pohjaan. Uinti voi olla kielletty myös muun veteen liittyvän syyn takia, esimerkiksi sataman alueella tai vaarallista veneenlaskupaikan lähellä.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen uimaliitto
Suomen Uimaopetus- ja Hengenpelastusliitto
FINA:n määrittelemät säännöt eri vesilajeihin[vanhentunut linkki] (englanniksi)
Ilkka´s Pool (Arkistoitu – Internet Archive)
Uinnin tekniikkavideoita Jyväskylän yliopiston Moniviestin
Uintiaiheinen verkkojulkaisu
Baby swimming has benefits into childhood (Arkistoitu – Internet Archive)
Krooliuintia.
Rintauintia.
Uimaopetusta.
Uinti on kokonaan kielletty Varjakan satama-altaassa.
Unkarin Grand Prix 1997

|  Unkarin Grand Prix 1997  |
| --- | --- |
 11. osakilpailu 17 osakilpailusta kaudella 1997. 

Päivämäärä:  10. elokuuta 1997
Sijainti:  Hungaroring, Budapest, Unkari
Ratatyyppi:  moottorirata
Radan pituus:  3,968 km
Kilpailun pituus:  77 kierrosta, 305,536 km
Sää:   pouta, kuiva
Paalupaikka
Kuljettaja:   Michael Schumacher   (Ferrari)
Paaluaika:  1,14.672
Palkintokoroke
Voittaja:   Jacques Villeneuve   (Williams-Renault)
Toinen:   Damon Hill   (Arrows-Yamaha)
Kolmas:   Johnny Herbert   (Sauber-Petronas)
Nopein kierros
Kuljettaja:   Heinz-Harald Frentzen   (Williams-Renault)
Kierrosaika:  1,18.372 (kierroksella 25)
Unkarin Grand Prix 1997 oli Formula 1 -sarjan osakilpailu, joka ajettiin Hungaroringillä 10. elokuuta 1997. Kilpailun voitti Jacques Villeneuve, joka ohitti kilpailua johtaneen Damon Hillin viimeisellä kierroksella. Hillillä oli ongelmia kaasunsa ja vaihteidensa kanssa, mutta hän kuitenkin sijoittui toiseksi tuoden Arrows-tallilleen ensimmäisen palkintosijoituksen sitten kauden 1995 Australian GP:n. Talli kilpaili tosin silloin Footwork-nimisenä. Villeneuven ohitus Hillistä oli F1:ssä kautta aikain 18:s viimeisen kierroksen ohitus, jolla on siirrytty kilpailun johtoon ja voitettu kilpailu.
Villeneuve voitti Unkarissa myös kaudella 1996.
Kilpailun jälkeen Michael Schumacher jatkoi MM-pistejohdossa kolme pistettä Villeneuven edellä. Johnny Herbertin kolmas sija oli hänelle paras koko kaudella. Kilpailussa rikottiin myös merkkipaaluja, kun Prost/Ligier rikkoi 400:n kerätyn MM-pisteen rajan.
Ennakkotunnelmia > Sopimuksia ja sakkoja

Ennen Unkarin kilpailua Benetton-tallin tallipäällikkö Flavio Briatore julkisti tehneensä kaudeksi 1998 sopimuksen italialaisen Giancarlo Fisichellan kanssa. Lisäksi Eddie Irvinen ilmoitettiin jatkavan Ferrarilla myös kaudella 1998. Michael Schumacher sai 5 000 dollaria sakkoa ajettuaan edellisen kilpailun, Saksan Grand Prix'n, harjoituksissa varikolla ylinopeutta. Lisäksi hän sai FIA:lta varoituksen annettuaan keskeyttäneelle Fisichellalle kyydin kilpailun jälkeen. Tapahtuneessa Fisichella oli ollut Schumacher kyydissä auton päällä pitäen tuuletusaukosta kiinni.
Ennakkotunnelmia > Suuria odotuksia

Ferrari ilmoitti tuovansa Michael Schumacherille Unkarin GP:hen uuden, kevyemmän version F310-autosta. Schumacher ei tosin pystynyt käyttämään uutta autoaan kilpailussa, sillä auto rikkoontui sunnuntaiaamun lämmittelyissä.lähde?
Gerhard Bergerin yllettyä edellisessä kilpailussa voittoon palattuaan juuri sairauslomalta, oli häneltä lupa odottaa menestystä myös Unkarista. Molemmat Williamsit olivat viime kilpailussa keskeyttäneet, joten heidän oli mestaruustaistelun kannalta pienoinen pakko onnistua kilpailussa. Suuria odotuksia oli myös Prostin Jarno Trullilla, joka oli kaksi viikkoa ennen saavuttanut ensimmäiset MM-pisteensä. Myös Mika Häkkisen kausi alkoi näyttävän kulkeutua parempaan suuntaan hänen saavutettua kolmannen sijan Saksassa.lähde?
Hallitsevan maailmanmestarin Damon Hillin kausi oli muutaman viime kilpailun aikana päässyt jotenkuten käyntiin, sillä hän oli ajanut neljässä edellisessä kilpailussa maaliin. Pisteitä hän tosin oli saanut viimeksi Britannian Grand Prix'sta, josta oli jo kaksi kilpailua aikaa.lähde?
Vapaat harjoitukset > Perjantain harjoitusjaksot

Unkarin GP-viikonloppu alkoi tavanomaisesti perjantaina, 8. elokuuta 1997, ensimmäisellä vapaiden harjoitusten jaksolla. Perjantaina ajettiin kaksi harjoitusjaksoa, klo 11.00–12.00 ja 13.00–14.00. Tuloksissa on molemmat harjoitusjaksot yhdistettynä.lähde?
Harjoitusten nopeimman kierroksen ajoi Ferrarin Michael Schumacher, joka oli runsaat kaksi sekunnin kymmenystä toiseksi nopeinta David Coulthardia nopeampi. Bridgestonen renkaita käyttäneet Prostin Jarno Trulli, Arrowsin Damon Hill ja Stewartin Rubens Barrichello ylsivät lämpimän sään avustuksella korkealle. Bridgestonen renkaat osoittautuivat toimiviksi juuri lämpimissä olosuhteissa. Trulli kertoi auton olleen ajettavuudeltaan hyvä, vaikka hän pyörähtikin kaksi kertaa mutkassa numero 2. Hänen tallikaverinsa Shinji Nakano valitti jarruongelmista.
Damon Hill ajoi vain yhden nopean kierroksen ja oli harjoitusten viidenneksi nopein.
Vapaat harjoitukset > Perjantain harjoitusjaksot > Perjantain harjoitusten tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Michael Schumacher | Ferrari | 1.17,583 |   |
| 2 | 10 |  David Coulthard | McLaren-Mercedes | 1.17,810 | +0,227 |
| 3 | 14 |  Jarno Trulli | Prost-Mugen-Honda | 1.17,848 | +0,265 |
| 4 | 4 |  Heinz-Harald Frentzen | Williams-Renault | 1.17,884 | +0,301 |
| 5 | 1 |  Damon Hill | Arrows-Yamaha | 1.18,161 | +0,578 |
| 6 | 11 |  Ralf Schumacher | Jordan-Peugeot | 1.18,368 | +0,785 |
| 7 | 22 |  Rubens Barrichello | Stewart-Ford | 1.18,565 | +0,982 |
| 8 | 12 |  Giancarlo Fisichella | Jordan-Peugeot | 1.18,686 | +1,103 |
| 9 | 6 |  Eddie Irvine | Ferrari | 1.18,734 | +1,152 |
| 10 | 16 |  Johnny Herbert | Sauber-Petronas | 1.18,796 | +1,213 |
| 11 | 3 |  Jacques Villeneuve | Williams-Renault | 1.18,805 | +1,222 |
| 12 | 23 |  Jan Magnussen | Prost-Ford | 1.18,856 | +1,273 |
| 13 | 8 |  Gerhard Berger | Benetton-Renault | 1.18,923 | +1,340 |
| 14 | 18 |  Jos Verstappen | Tyrrell-Ford | 1.19,346 | +1,763 |
| 15 | 7 |  Jean Alesi | Benetton-Renault | 1.19,358 | +1,775 |
| 16 | 20 |  Ukyo Katayama | Minardi-Hart | 1.19,521 | +1,938 |
| 17 | 17 |  Gianni Morbidelli | Sauber-Petronas | 1.19,567 | +1,984 |
| 18 | 2 |  Pedro Diniz | Arrows-Yamaha | 1.20,002 | +2,419 |
| 19 | 19 |  Mika Salo | Tyrrell-Ford | 1.20,106 | +2,523 |
| 20 | 9 |  Mika Häkkinen | McLaren-Mercedes | 1.20,176 | +2,593 |
| 21 | 15 |  Shinji Nakano | Prost-Mugen-Honda | 1.20,414 | +2,831 |
| 22 | 21 |  Tarso Marques | Minardi-Hart | 1.20,707 | +3,124 |
Vapaat harjoitukset > Lauantain harjoitusjakso

Lauantain harjoitusjakso ajettiin lauantai-aamulla 9. elokuuta ennen aika-ajoja.
Lauantain harjoitusjakson kärjessä olivat molemmat Williamsit ja McLarenit. Edellisten harjoitusten ykkönen, Michael Schumacher, jäi kärkiajasta hieman yli kuusi kymmenystä. Jälleen Trulli ylsi yllättävän korkealle, tällä kertaa kuudenneksi. Hän oli ainoa kymmenen parhaan joukossa ollut Bridgestonen renkailla ajava kuljettaja.
Harjoituksissa ei merkittäviä yllätyksiä tapahtunut.lähde?
Vapaat harjoitukset > Lauantain harjoitusjakso > Lauantain harjoitusjakson tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 4 |  Heinz-Harald Frentzen | Williams-Renault | 1.15,431 |   |
| 2 | 3 |  Jacques Villeneuve | Williams-Renault | 1.15,500 | +0,069 |
| 3 | 9 |  Mika Häkkinen | McLaren-Mercedes | 1.15,839 | +0,408 |
| 4 | 10 |  David Coulthard | McLaren-Mercedes | 1.15,998 | +0,567 |
| 5 | 5 |  Michael Schumacher | Ferrari | 1.16,032 | +0,601 |
| 6 | 14 |  Jarno Trulli | Jordan-Mugen-Honda | 1.16,175 | +0,744 |
| 7 | 7 |  Jean Alesi | Benetton-Renault | 1.16,205 | +0,774 |
| 8 | 6 |  Eddie Irvine | Ferrari | 1.16,274 | +0,843 |
| 9 | 11 |  Ralf Schumacher | Jordan-Peugeot | 1.16,343 | +0,912 |
| 10 | 8 |  Gerhard Berger | Benetton-Renault | 1.16,373 | +0,942 |
| 11 | 1 |  Damon Hill | Arrows-Yamaha | 1.16,556 | +1,152 |
| 12 | 16 |  Johnny Herbert | Sauber-Petronas | 1.16,739 | +1,308 |
| 13 | 15 |  Shinji Nakano | Prost-Mugen-Honda | 1.16,841 | +1,410 |
| 14 | 2 |  Pedro Diniz | Arrows-Yamaha | 1.17,117 | +1,686 |
| 15 | 22 |  Rubens Barrichello | Stewart-Ford | 1.17,129 | +1,698 |
| 16 | 20 |  Ukyo Katayama | Minardi-Hart | 1.17,605 | +2,174 |
| 17 | 12 |  Giancarlo Fisichella | Jordan-Peugeot | 1.17,757 | +2,326 |
| 18 | 23 |  Jan Magnussen | Stewart-Ford | 1.17,864 | +2,433 |
| 19 | 18 |  Jos Verstappen | Tyrrell-Ford | 1.18,025 | +2,594 |
| 20 | 27 |  Gianni Morbidelli | Sauber-Petronas | 1.18,043 | +2,612 |
| 21 | 19 |  Mika Salo | Tyrrell-Ford | 1.18,087 | +2,656 |
| 22 | 21 |  Tarso Marques | Minardi-Hart | 1.19,912 | +4,481 |
Aika-ajot

Unkarin Grand Prix'n aika-ajot ajettiin kilpailua edeltäneenä päivänä lauantaina 9. elokuuta 1997.
Lämpötila oli aika-ajojen alussa noin 35 °C, mutta se laski nopeasti ensimmäisen varttitunnin aikana.
Nopeimman ajan ajoi Ferrarin Michael Schumacher, joka näin saavutti paalupaikan. Paalupaikka oli Schumacherin uran 17:s ja kauden kolmas. Schumacher kuitenkin myönsi tehneensä kierroksellaan pienen virheen, mutta aika oli kuitenkin riittävän hyvä paalupaikkaan. Aika-ajojen suurin yllätys oli Arrows-kuljettaja Damon Hillin kolmas sija, sillä Hill ei ollut koko kaudella yltänyt aika-ajoissa yhdeksättä sijaa korkeammalle. Nopea vauhti oli pitkälti Arrows A18 -auton ja Bridgestonen renkaiden loistavan toimivuuden ansioita, sillä Hungaroring on luonteeltaan sellainen rata, että siellä ei hevosvoimilla ole niin suurta merkitystä kuin toimivalla kokonaisuudella.lähde?
Jacques Villeneuve oli koko ajan lähellä Schumacherin aikoja, mutta kovasta yrittämisestä huolimatta hän jäi Schumacherin kärkiajasta 0,187 sekuntia. Kanadalainen ajoi kolmannella nopealla kierroksellaan dramaattisesti ulos, mutta selvisi ilman vammoja. Villeneuve kertoi vain ajaneensa mutkaan liian lujaa, mutta auto ei kääntynytkään. Villeneuve oli kyseisellä kierroksella juuri alittanut Schumacherin sektoriajan, joten ulosajo tuli Villeneuven kannalta huonoon paikkaan.lähde?
Villeneuven tallikaveri Heinz-Harald Frentzen teki mielenkiintoisen valinnan, kun hän päätti ajaa viikonloppuna kovemmalla Goodyearin rengasseoksella kuin Villeneuve. Oli tiedossa, että tästä olisi haittaa aika-ajoissa, mutta siitä saattaisi olla hyötyä kilpailussa. Oikeiden renkaiden valinta oli vaikeaa, koska renkaiden toimivuus on pitkälti riippuvainen lämpötilasta, eikä kilpailun lämpötilasta voi koskaan etukäteen olla täysin varma. Frentzen itse kertoi valinneensa renkaat vain kilpailua ajatellen. Hän onnistui kuitenkin ajamaan aika-ajoissa kuudenneksi.lähde?
Benettonin Gerhard Bergerillä ja McLarenin David Coulthardilla aika-ajot eivät sujuneet parhaalla mahdollisella tavalla. Coulthardin auton vaihdelaatikkoon iski sähkövika, minkä takia auto pyörähti skottikuljettajan ajaessa nopeaa kierrostaan. Loistavasti sujuneen edellisen kilpailun, Saksan Grand Prix'n, jälkeen Berger oli taas vaikeuksissa. Edellisen kilpailun voittaja pyörähti nopealla kierroksellaan, eikä hän sen jälkeen ehtinyt vara-autoonsa viimeistä nopeaa vetoa varten.
Sauberin Johnny Herbert ja Stewartin Rubens Barrichello ajoivat sekunnin tuhannesosalleen saman ajan, 1.16,138, mutta koska Herbert ajoi kyseisen ajan ensin, sai hän lähtöruutunsa Barrichellon edeltä.lähde?
Kaikki aika-ajoihin osallistuneet kuljettajat selviytyivät itse kilpailuun alittamalla 107%:n karsinta-ajan, joka tällä kertaa oli 1.19,899.
Aika-ajot > Aika-ajojen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Michael Schumacher | Ferrari | 1.14,672 |   |
| 2 | 3 |  Jacques Villeneuve | Williams-Renault | 1.14,859 | +0,187 |
| 3 | 1 |  Damon Hill | Arrows-Yamaha | 1.15,044 | +0,372 |
| 4 | 9 |  Mika Häkkinen | McLaren-Mercedes | 1.15,140 | +0,468 |
| 5 | 6 |  Eddie Irvine | Ferrari | 1.15,424 | +0,752 |
| 6 | 4 |  Heinz-Harald Frentzen | Williams-Renault | 1.15,520 | +0,848 |
| 7 | 8 |  Gerhard Berger | Benetton-Renault | 1.15,699 | +1,027 |
| 8 | 10 |  David Coulthard | McLaren-Mercedes | 1.15,705 | +1,033 |
| 9 | 7 |  Jean Alesi | Benetton-Renault | 1.15,905 | +1,233 |
| 10 | 16 |  Johnny Herbert | Sauber-Petronas | 1.16,138 | +1,466 |
| 11 | 22 |  Rubens Barrichello | Stewart-Ford | 1.16,138 | +1,466 |
| 12 | 14 |  Jarno Trulli | Prost-Mugen-Honda | 1.16,297 | +1,625 |
| 13 | 12 |  Giancarlo Fisichella | Jordan-Peugeot | 1.16,300 | +1,628 |
| 14 | 11 |  Ralf Schumacher | Jordan-Peugeot | 1.16,686 | +2,014 |
| 15 | 17 |  Gianni Morbidelli | Sauber-Petronas | 1.16,766 | +2,094 |
| 16 | 15 |  Shinji Nakano | Prost-Mugen-Honda | 1.16,784 | +2,122 |
| 17 | 23 |  Jan Magnussen | Stewart-Ford | 1.16,858 | +2,186 |
| 18 | 18 |  Jos Verstappen | Tyrrell-Ford | 1.17,095 | +2,423 |
| 19 | 2 |  Pedro Diniz | Arrows-Yamaha | 1.17,118 | +2,466 |
| 20 | 20 |  Ukyo Katayama | Minardi-Hart | 1.17,232 | +2,560 |
| 21 | 19 |  Mika Salo | Tyrrell-Ford | 1.17,482 | +2,810 |
| 22 | 21 |  Tarso Marques | Minardi-Hart | 1.18,020 | +3,348 |
|   |   | karsinta-aika 107% |   | 1.19,899 | +5,227 |
Sunnuntaiaamun lämmittelyt

Sunnuntaiaamun lämmittelyt osoittautuivat tavallista mielenkiintoisimmiksi. Michael Schumacher ja Villeneuve olivat nopeimmat, mutta Schumacher ajoi ulos, pomppasi reunakivityksestä ja vahingoitti kevyttä autoaan. Schumacherin piti vaihtaa vara-autoonsa. Häkkinen oli harjoituksissa kolmas, mutta auto pysähtyi akkuongelmien takia. Myös tallikaveri Coulthardilla oli ongelmia, mutta moottorinsa kanssa. Benetton ja Jordan jatkoivat ongelmiensa kanssa kamppailemistaan. Harjoitusten suurimmat yllätykset olivat Arrows-tallin Pedro Diniz ja Minardi-tallin Ukyo Katayama, joiden hyvä vauhti yllätti. Brasilialainen oli lämmittelyjen viides ja japanilainen kahdeksas. Muiden kuljettajien osalta tilanne oli samankaltainen kuin edellisen päivän aika-ajoissakin.lähde?
Sunnuntaiaamun lämmittelyt > Sunnuntaiaamun lämmittelyjen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Michael Schumacher | Ferrari | 1.16,996 |   |
| 2 | 3 |  Jacques Villeneuve | Williams-Renault | 1.17,393 | +0,397 |
| 3 | 9 |  Mika Häkkinen | McLaren-Mercedes | 1.17,579 | +0,583 |
| 4 | 4 |  Heinz-Harald Frentzen | Williams-Renault | 1.17,614 | +0,618 |
| 5 | 2 |  Pedro Diniz | Arrows-Yamaha | 1.17,696 | +0,700 |
| 6 | 6 |  Eddie Irvine | Ferrari | 1.17,781 | +0,785 |
| 7 | 8 |  Gerhard Berger | Benetton-Renault | 1.17,875 | +0,879 |
| 8 | 20 |  Ukyo Katayama | Minardi-Hart | 1.17,890 | +0,894 |
| 9 | 1 |  Damon Hill | Arrows-Yamaha | 1.17,953 | +0,957 |
| 10 | 16 |  Johnny Herbert | Sauber-Petronas | 1.18,050 | +1,054 |
| 11 | 14 |  Jarno Trulli | Prost-Mugen-Honda | 1.18,114 | +1,118 |
| 12 | 15 |  Shinji Nakano | Prost-Mugen-Honda | 1.18,499 | +1,503 |
| 13 | 17 |  Gianni Morbidelli | Sauber-Petronas | 1.18,632 | +1,636 |
| 14 | 7 |  Jean Alesi | Benetton-Renault | 1.19,013 | +2,017 |
| 15 | 22 |  Rubens Barrichello | Stewart-Ford | 1.19,122 | +2,126 |
| 16 | 12 |  Giancarlo Fisichella | Jordan-Peugeot | 1.19,145 | +2,149 |
| 17 | 10 |  David Coulthard | McLaren-Mercedes | 1.19,246 | +2,250 |
| 18 | 18 |  Jos Verstappen | Tyrrell-Ford | 1.19,332 | +2,336 |
| 19 | 11 |  Ralf Schumacher | Jordan-Peugeot | 1.19,673 | +2,677 |
| 20 | 23 |  Jan Magnussen | Stewart-Ford | 1.20,154 | +3,158 |
| 21 | 19 |  Mika Salo | Tyrrell-Ford | 1.20,432 | +3,436 |
| 22 | 21 |  Tarso Marques | Minardi-Hart | 1.20,778 | +3,782 |
Kilpailu > Kierrokset 30–60

Kärjessä ajanut Hill kasvatti eroaan jatkuvasti Villeneuveen, joka ajoi toisena. Ero oli 36:n ajetun kierroksen jälkeen noin 12 sekuntia, kun taas 39:n ajetun kierroksen jälkeen se oli 17 sekuntia. Keskeytysten ja taktiikanmuutoksen ansiosta Michael Schumacher oli onnistunut nousemaan viidenneksi Johnny Herbertin taakse ja Giancarlo Fisichellan edelle. Schumacher kuitenkin hidasti Fisichellan vauhtia, ja Fisichella yritti ohitusta muutamaan otteeseen. Kierroksen 41 lopussa Fisichella oli aivan Schumin perässä kiinni ja yritti ohitusta sisäkautta suoran lopussa. Schumacher kuitenkin niin sanotusti "sulki oven" ja ohitus jäi vain yritykseksi. Fisichella oli radan likaisella puolella, minkä takia renkaiden ja radan välinen pito heikkeni. Tämän seurauksena Fisichella pyörähti, ajautui nurmikolle, sammutti autonsa ja keskeytti. Noustuaan autosta Fisichella oli silmin nähden todella pettynyt virheeseensä.
Coulthard ja Villeneuve kävivät kovaa taistelua toisesta sijasta, mutta Coulthard ei pystynyt ohittamaan häntä. Coulthard tuli tekemään toista varikkopysähdystään kierroksen 50 päätteeksi. Pysähdys kesti 7,0 sekuntia. Coulthardin olisi nyt ajettava kovia kierrosaikoja pystyäkseen ohittamaan Villeneuven tämän tullessa varikolle. Seuraavalla kierroksella Hill tuli tekemään toista ja viimeistä pysähdystään. Pysähdys oli melko nopea, mutta lähdön kanssa oli hieman ongelmia. Samalla kierroksella myös Villeneuve tuli varikolle. Pysähdys kesti 7,3 sekuntia, joten se oli kolme kymmenystä Coulthardin pysähdystä hitaampi. Kun Villeneuve poistui varikolta, oli Coulthard tullut hänestä jo autonmitan verran ohi, mutta koska Coulthard oli mutkan ulkoreunassa, pääsi Villeneuve sisäkautta ohi. Varikkokäyntien myötä ero Hillin ja Villeneuven välillä oli jo lähes puoli minuuttia.
Kilpailu > Kierrokset 61–77

Michael Schumacher ajoi viidennellä sijalla takanaan pikkuveli Ralf Schumacher, Nakano ja Irvine. Schumi oli jälleen tulppana, mutta kukaan ei päässyt hänestä ohi. Ralf yritti muutamaan otteeseen ohitusta, mutta ei siinä kuitenkaan onnistunut. Irvine tosin ohitti Nakanon kierroksen 65 alussa.
Kun 65 kierrosta oli ajettu, johti Hill Villeneuvea jo puolella minuutilla. Villeneuven vauhti oli hidasta, koska hän joutui taistelemaan Coulthardia vastaan. Samalla kierroksella eli kierroksella 66 Coulthardin autoon tuli sähköongelmia, joten hän joutui keskeytymään. Päivä oli McLaren-tallille suorastaan surkea, sillä molemmat autot keskeyttivät hyviltä sijoilta.
Samalla oikeastaan kenenkään huomaamatta Sauberin Johnny Herbert oli noussut jo kolmanneksi.
Vain muutama kierros ennen maalia tuli tieto, että Hill oli radion kautta sanonut varikkoväelleen, että hänellä oli kaasun kanssa ongelmia. Ongelmia oli myös vaihteissa, ja Hillin vauhti hidastui heti huomattavasti. Vaihteiston hajottua päälle jäi pieni vaihde, jonka takia Hill joutui rullailemaan hitaalla vauhdilla. Hänen kierrosaikansa olivat kymmenen sekuntia hitaammat kuin Villeneuven, joten Villeneuve saavutti häntä mielettömällä vauhdilla.
Viimeisen kierroksen alkaessa Gerhard Berger oli juuri ohittanut Hillin, mutta Hill johti yhä, koska Berger oli ohitettu kierroksella aikaisemmin. Villeneuve oli jo todella lähellä, eikä Hillillä ollut mitään mahdollisuutta pitää häntä takanaan. Villeneuve ohitti Hillin radan kolmannessa mutkassa puoliksi nurmikon kautta. Villeneuve ajoi kilpailun voittoon ja Hill sijoittui toiseksi noin yhdeksän sekunnin päähän Villeneuvestä. Villeneuve vitsaili kilpailun jälkeisessä lehdistötilaisuudessa hänen autonsa toimineen melko hyvin ruoholla. Hillin tunteet kilpailun jälkeen olivat ristiriitaiset, sillä voitto meni viimeisellä kierroksella sivu suun, mutta hän sijoittui kaikesta huolimatta loistavasti toiseksi. Viimeisellä kierroksella saatiin lisää keskeyttäneitä, kun Irvine keskeytti Nakanon törmättyä hänen peräänsä.
Kilpailu > Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Jacques Villeneuve | Williams-Renault | 77 | 1.45.47,149 | 2 | 10 |
| 2 | 1 |  Damon Hill | Arrows-Yamaha | 77 | +9,079 | 3 | 6 |
| 3 | 16 |  Johnny Herbert | Sauber-Petronas | 77 | +20,445 | 10 | 4 |
| 4 | 5 |  Michael Schumacher | Ferrari | 77 | +30,501 | 1 | 3 |
| 5 | 11 |  Ralf Schumacher | Jordan-Peugeot | 77 | +30,715 | 14 | 2 |
| 6 | 15 |  Shinji Nakano | Prost-Mugen-Honda | 77 | +41,512 | 16 | 1 |
| 7 | 14 |  Jarno Trulli | Prost-Mugen-Honda | 77 | +1.15,552 | 12 |   |
| 8 | 8 |  Gerhard Berger | Benetton-Renault | 77 | +1.16,409 | 7 |   |
| 9 | 6 |  Eddie Irvine | Ferrari | 76 | +1 krs. | 5 |   |
| 10 | 20 |  Ukyo Katayama | Minardi-Hart | 76 | +1 krs. | 20 |   |
| 11 | 7 |  Jean Alesi | Benetton-Renault | 76 | +1 krs. | 9 |   |
| 12 | 21 |  Tarso Marques | Minardi-Hart | 75 | +2 krs. | 22 |   |
| 13 | 19 |  Mika Salo | Tyrrell-Ford | 75 | +2 krs. | 21 |   |
| Kesk. | 10 |  David Coulthard | McLaren-Mercedes | 65 | Sähköt | 8 |   |
| Kesk. | 18 |  Jos Verstappen | Tyrrell-Ford | 61 | Vaihdelaatikko | 18 |   |
| Kesk. | 2 |  Pedro Diniz | Arrows-Yamaha | 53 | Sähköt | 19 |   |
| Kesk. | 12 |  Giancarlo Fisichella | Jordan-Peugeot | 42 | Ulosajo | 13 |   |
| Kesk. | 4 |  Heinz-Harald Frentzen | Williams-Renault | 29 | Polttoainevuoto | 6 |   |
| Kesk. | 22 |  Rubens Barrichello | Stewart-Ford | 29 | Moottori | 11 |   |
| Kesk. | 9 |  Mika Häkkinen | McLaren-Mercedes | 12 | Hydrauliikka | 4 |   |
| Kesk. | 17 |  Gianni Morbidelli | Sauber-Petronas | 7 | Moottori | 15 |   |
| Kesk. | 23 |  Jan Magnussen | Stewart-Ford | 5 | Onnettomuus | 17 |   |
Kilpailu > Muuta

Hillin viimeinen palkintosijoitus olematta itse voittaja
Herbertin viimeinen palkintosijoitus olematta itse voittaja
Nakanon viimeinen pistesijoitus
Kilpailu > Johtokierrokset

| Kuljettaja | Talli | Kierrokset |
| --- | --- | --- |
|  Michael Schumacher | Ferrari | 1–10 |
|  Damon Hill | Arrows-Yamaha | 11–25 |
|  Heinz-Harald Frentzen | Williams-Renault | 26–29 |
|  Damon Hill | Arrows-Yamaha | 30–76 |
|  Jacques Villeneuve | Williams-Renault | 77 |
Älä anna periksi

| Älä anna periksi> Stand and Deliver |
| --- | --- |

Ohjaaja:  Ramon Menendez
Käsikirjoittaja:  Ramon Menendez, Tom Musca
Säveltäjä:  Craig Safan
Kuvaaja:  Tom Richmond
Leikkaaja:  Nancy Richardson
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1988, Suomessa 1989
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Älä anna periksi (Stand and Deliver) on yhdysvaltalainen draamaelokuva vuodelta 1988. Sen ohjannut Ramon Menendez, joka teki myös elokuvan käsikirjoituksen yhdessä Tom Muscan kanssa. Ongelmanuorten sitkeästä matematiikanopettajasta kertovan tosipohjaisen elokuvan pääosaa näyttelee Edward James Olmos, joka sai roolistaan Oscar-palkintoehdokkuuden.